Şayîya Amara ya seba rojbîyayîşê Rayberê Şarê Kurdî Abdullah Ocalanî ra verî Amara gêrîyaye binê ablûqa. Polîs û cendirmeyê dewleta tirke nêverdenê ke çew dekewo taxe.
Hemserekê Kongreya Komelê Demokratîkî (KCD) Bedran Ozturk, Hemserekê Partîya Herêman ê Demokratîkan (DBP) Salîha Aydenîz û Keskîn Bayindir, Wekîla HDPyî Ayşe Surucu û aktîvîstê Têgêrayîşê Cinîyan ê Azadan (TJA) zî tede heyetêk seba ke şoro Amara resa Xalfetî.
Heyet pê konvoyê 15 wesayîtan Xalfetî ra vejîya rayîr la polîsan heyet vindarna û pê bahaneya 'Korona' nêverda heyet şoro Xalfetî.
Nîqaşan ra dima destûr dîya Bedran Ozturk, Salîha Aydenîze û Ayşe Surucu şorê. Keskîn Bayindir, şêwirmendê wekîlan û kesê bînî ameyî astengkerdene.
Heyetê wekîlan dekewtişê Amara de reyna ame astengkerdene. ayşe Surucu vera astengîye nêrazîbîyayîşê xo mojna.  Heyet dima qezaya Bêrecûkî de ame astengkerdene û Hemserekê HDPyî yê Bêrecûkî Muslum Arslan ame destbendkerdene. Polîsan dest na 10 leyanê zeytunan ser zî.
Amara de ablûqa dewam keno.
